Lue alla olevat dokumentit ja vastaa kysymyksiin.

**Dokumentti A:**

Lääkäri William Whatton oli lordi Kenyonin komitean kuultavana parlamentin alahuoneessa 25.5.1818.

Kysymys: Miten kauan olette ollut välskärinä Manchesterissa?

Vastaus: Kolme vuotta.

Kysymys: Oletteko huomannut lapsissa jotain erityisiä sairauden oireita?

Vastaus: Ei, en voi sanoa huomanneeni.

Kysymys: Monessako paikassa vierailitte?

Vastaus: Kuudessatoista.

Kysymys: Mikä sai teidät silloin lähtemään sinne?

Vastaus: Minua pyysi sinne Herra Douglas, joka on manchesterilainen kauppias ja puuvillakehrääjien komitean puheenjohtaja.

Kysymys: Miltä näkemienne lasten yleinen terveydentila vaikutti?

Vastaus: Erittäin hyvältä.

Kysymys: Miten monta tutkimistanne 428 lapsesta oli epämuodostuneita tai raajarikkoisia?

Vastaus: Kahdeksan.

Kysymys: Olivatko tapaukset lieviä vai muunlaisia?

Vastaus: Hyvin lieviä.

Kysymys: Tiedättekö, mikä oli ne aiheuttanut?

Vastaus: En osaa sanoa, muutamat tapauksista olivat riisitautisia ja toiset muiden tautien aiheuttamia.

Kysymys: Näittekö lääkärinä mitään, mistä voisitte päätellä, että epämuodostuneisuuden olisi aiheuttanut tehtaassa työskentely?

Vastaus: En nähnyt.

**Dokumentti B:**

Työntekijä Elizabeth Bentley oli Michael Sadlerin johtaman parlamentin alahuoneen komitean kuultavana 4.6.1832.

Kysymys: Mitä työtä teit?

Vastaus: Olin punnitsijana karstaushuoneessa.

Kysymys: Kauanko työ siellä kesti?

Vastaus: Puoli kuudesta iltakahdeksaan.

Kysymys: Millainen karstaushuone on?

Vastaus: Pölyinen. Emme pölyltä pystyneet näkemään toisiamme.

Kysymys: Vaikuttiko työ karstaushuoneessa terveyteesi?

Vastaus: Kyllä. Siellä oli niin pölyistä, että sitä joutui keuhkoihini, ja työ oli hyvin raskasta. Terveyteni meni niin huonoksi, että kun vedin koreja alas, venäytin luuni paikaltaan.

Kysymys: Ulkoinen olemuksesi on siis huomattavan epämuodostunut tämän työn

takia?

Vastaus: Kyllä.

Kysymys: Milloin tämä alkoi?

Vastaus: Olin noin 13-vuotias, kun se alkoi, ja se on koko ajan mennyt pahemmaksi. Kun äitini kuoli, jouduin

huolehtimaan itsestäni.

Kysymys: Missä olet nyt?

Vastaus: Vaivaistalossa.

Kysymys: Oletko täysin kykenemätön työskentelemään tehtaissa?

Vastaus: Kyllä.

**Tehtävät**

1. Minkälaisen kuvan dokumentit antavat lasten tehdastyöstä 1800-luvun alun Englannissa?

2. Arvioi kummankin dokumentit luotettavuutta historiallisena lähteenä.

3. Kumpi dokumentti kertoo mielestäsi uskottavammin historiasta? Perustele kantasi.